BDMS มอง Q2/58 เป็นไตรมาสแย่สุดมีโอกาสปรับลดประมาณการกำไรปีนี้ลง
BDMS แนวโน้มกำไรสุทธิไตรมาส 2/58 เป็นไตรมาสแย่สุดของปี และ Consensus มีโอกาสปรับลดประมาณการกำไรสุทธิลง (Consensus คาดกำไรสุทธิปีนี้ 8,659 ล้านบาท) แนะนำรอซื้อเมื่อราคาอ่อนตัว
13 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (13 ก.ค. ) ว่า บริษัท กรุงเทพดุสิตเวชการ จำกัด(มหาชน) หรือ BDMS มีมุมมอง Neutral ต่อ BDMS เนื่องจากคาดว่าช่วง 2-3 ปีข้างหน้า บริษัทจะมี EBITDA margin ฟื้นตัวจำกัดจากปัจจัยกดดันด้านต้นทุนและค่าเสื่อมสูงขึ้นตามการขยายเครือข่ายให้บริการตามเป้าหมายเพื่อรองรับการเติบโตระยะยาว 
ตามประมาณการเบื้องต้นคาดว่ารายได้และกำไรสุทธิ 3 ปีข้างหน้าเติบโตต่อปี 11% และ 12% CAGR 2015-2017F ตามลำดับ สำหรับราคาหุ้นที่ปรับตัว Outperform มองว่าเป็นการเก็งกำไรข่าวการลงทุนของต่างชาติ มุมมองเราเชื่อว่ามีความเป็นไปได้น้อยกับ BDMS เนื่องจากผู้ถือหุ้นใหญ่ไม่มีนโยบายลดสัดส่วนการถือหุ้น 
ขณะที่ระยะสั้นมองว่าราคาหุ้นมีโอกาสอ่อนตัวลงจาก 1) แนวโน้มกำไรสุทธิไตรมาส 2/58 เป็นไตรมาสแย่สุดของปี และ 2) Consensus มีโอกาสปรับลดประมาณการกำไรสุทธิลง (Consensus คาดกำไรสุทธิปีนี้ 8,659 ล้านบาท) แนะนำรอซื้อเมื่อราคาอ่อนตัว